stanford-oval/wikipedia huggingface dataset:
מברישימון
הערות שוליים

↑  האקדמיה ללשון העברית, פנייה מספר 16809.
כנסייה ביזנטית ליד כיסופים

| --- | --- |

שתי סצנות מרצפת הפסיפס בכנסייה. הסצנה העליונה היא של לוחם הנלחם בדב. הסצנה מתחתיה היא של איילים אוכלים עשב. מוזיאון ישראל
 היסטוריה
 תקופות:  התקופה הביזנטית בארץ ישראל 
 מיקום
 מדינה:  ישראל 
 קואורדינטות:  31°23′36″N 34°25′50″E﻿ / ﻿31.39333333°N 34.43055556°E﻿ / 31.39333333; 34.43055556
  (למפת מערב הנגב מוגדלת) כנסייה ביזנטית ליד כיסופים(למפת מערב הנגב רגילה) כנסייה ביזנטית ליד כיסופים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנסייה ביזנטית ליד כיסופים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנסייה ביזנטית ליד כיסופים
 
כנסייה מהתקופה הביזנטית ששרידיה נמצאו בשדות קיבוץ כיסופים. שרידי הכנסייה מהמאה השישית כללו רצפת פסיפס הכוללת תיאור בעלי חיים שלווים ובמחזות ציד וכתובות. האתר ידוע גם בשם "רַקיבַּת אלוַזָה". האתר שוכן כקילומטר צפוני מערבית לתל גמה.
גילוי הכנסייה

בשנות השבעים של המאה ה-20, בעת הכשרת הקרקע בשדות הקיבוץ, התגלתה רצפת הפסיפס. האתר נסקר בשנת 1930 על ידי יעקב עורי, מפקח העתיקות מטעם ממשלת המנדט, שציין בממצאיו את המצאות רצפת פסיפס באתר. במפות ישנות מסומן האתר בשם "בירכת אבו ראדי" או "בירכת אל-וָזָה".
הכנסייה מופיעה בסקר הארכאולוגי של ישראל במפה 112-נירים, בשם רצפת כיסופים מספר אתר 6. האתר נסקר על ידי אמנון גת.
בעקבות גילוי הכנסייה, החלה ביולי 1977 חפירת הצלה במקום מטעם אגף העתיקות והמוזיאונים, בראשות רודולף כהן. בחפירה השתתפו מתנדבים מקיבוץ כיסופים.
שרידי הכנסייה

הכנסייה נמצאה באתר ארכאולוגי מהתקופה הביזנטית, ששטחו כ-50 דונם ושכן על הגדה המערבית של נחל אסף (יובל של נחל הבשור). בצד המערבי נמצאו שברים רבים של קנקנים ולבני חרס צרופות רובם מהתקופה הביזנטית. ממצאים אלה מעידים שבמקום שכן בתקופה זו בית יוצר. כיום שטח האתר הוא שדה מעובד ולא ניתן להבחין בשרידים.
הממצאים הארכאולוגיים העלו שבאתר שכנה כנסייה מטיפוס בזיליקה. אורכה היה 16 מטר ורוחבה 13 מטר. חלקה המזרחי של הכנסייה, כולל האפסיס, נהרס בתחילת המאה ה-20 כשנבנה במקום מבנה ערבי. החופרים זיהו במקום מגרעות בקרקע של שני טורים עם חמישה עמודים בכל טור. קירות הכנסייה נשדדו עוד בימי קדם. מרצפת הפסיפס שהשתרעה בכל שטח הכנסייה שרדה כתובת בכניסה של אולם תווך, וכמעט כל רצפת הפסיפס באולם הצפוני.
הכתובת בכניסה היא ביוונית בת שבע שורות. אורך הכתובת 1.60 מטר ורוחבה 0.62 מטר. הכתובת מציינת את שמות האנשים שבזמנם הונחה הרצפה.
בזמנו של האפיסקופוס הקדוש ביותר והחסיד ביותר שלנו מיכאל ושל תיאודורוס האהוב ביותר על האל, בחסדי האל דיאקון, נזיר, פאראמוֹנאריֹוס והֶגוּמֶנוֹס של (מנזר) אליה הקדוש, נעשתה מלאכת הפסיפס הזאת בי"א בחודש לוֹאוֹס של שנת 636, השנה הט' לאינדיקטיו
התאריך בכתובת הוא לפי מניין עזה שפירושו ה-4 באוגוסט שנת 576 לספירה. מימין לכתובת שרד בז שלצווארו סרט אדום והוא נמצא בין צמחים.
הרצפה ששרדה בחלק הצפוני אורכה 11 ורוחבה 2.4 מטר, והיא כוללת 12 סצנות של תיאורי ציד וסצנות של בעלי חיים שלווים, הרצפה כוללת מסגרת של דגמים גאומטריים. מתוך 12 הסצנות שתיים נמצאו הרוסות עד שלא ניתן לזהות את הסצנות. הסצנות ששרדו הן: פרש חמוש ברומח מכניע נמר. לוחם המחזיק בידו חרב ומגן נלחם בדוב, כלב ציד במרדף אחרי ארנבת וצבי. אריה מתנפל על שור, גריפון מתנפל על ברבור. לביאה עם גור אריות, איש העוסק בחליבה של חיה ייתכן והיא עז. ג'ירפה ופיל, סצנה של זברות, וסצנה של איילים אוכלים עשב.
מעל סצנת הפרש המכניע את הנמר מופיעה כתובת "עבודת אלכסנדר". השערת החוקר היא שהכוונה היא לתיאור עלילותיו של אלכסנדר הגדול, ולא ציון שמו של האמן, שבדרך כלל נהג לחתום את שמו במסגרת מיוחדת ולא בתוך סצנה.
במרכז האולם הצפוני נחשף קבר שהיה מכוסה בלוח שיש ששרדו ממנו שברים בלבד. מתחתיו היה קבר חתום בלוח אבן. בתוך הקבר נמצאו חמישה שלדים. ברצפת הפסיפס שהקיפה את הקבר מכל העברים נמצאה כתובת הרוסה ביוונית. בשרידי הכתובת זוהה שבמקום נקבר הכומר זוֹנאינוס ואישה בשם מאריה. הכתובת הסתיימה במילה אמן.
בצמוד לרצפת הסצנות נמצאה כתובת נוספת באורך 1.4 מטר ורוחב 0.70 מטר.
העבודה הנהדרת הזאת של הסיטרה נעשתה בזמנו של אבא תיאודורוס אהוב האל בחסדי האל דיאקון ונזיר וראש מנזר, (נעשתה) מלאכת הפסיפס הזה בי' בחודש פּאנימוֹס בשנת 638, השנה הי"א לאינדיקטיו
לפי מניין עזה, התאריך בה הונחה התוספת לרצפת הפסיפס היה ה-4 ביולי 578 לספירה, שנתיים לאחר הנחת הרצפה ביתר חלקי הכנסייה.
באזור שבין שורות העמודים שרדו שתי סצנות, באחת מהן מתואר אדם המוביל גמל ועל גבו קנקנים וסלים. מעל האדם מופיע שם יווני אוֹרבּיקוֹן. בסצנה השנייה רואים שתי נשים עם ראש מכוסה. הנשים עונדות צמידים שרשרות ועגילים. האישה הימנית הצעירה יותר, מפזרת בידה מטבעות ומעל ראשה נכתב "הגבירה סילטוּס". האישה השנייה משמאלה מחזיקה בידיה קערה. מעליה מופיע הכיתוב "קאליאוֹרה" שפירושו שעה יפה או שעת כושר.
באזור הדרומי של הכנסייה שרדו שרידי רצפת פסיפס שעוטרו בדגמים של עיגולים ומרובעים.
רצפת הפסיפס הועברה למחלקת השימור של רשות העתיקות לצורכי שיקום ושימור. לאחר שיקומה נמסרה על ידי רשות העתיקות לתצוגה באגף הארכאולוגיה של מוזיאון ישראל.
ההקשר ההיסטורי לבניית הכנסייה

הכנסייה הוקמה בתקופתו של הקיסר הביזנטי יוסטינוס השני ששלט בין השנים 578-565. על פי שרידי הכנסייה אפשר להניח שהכנסייה שכנה בעיירה משגשגת. שמה אינו ידוע. אחת ההצעות היא לזהות את האתר עם העיר "אורדה" המופיעה במפת מידבא. על פי הצעתו של בנימין מזר נמצאת העיירה לא רחוק מתל גמה.
בתקופה הביזנטית היה האזור שבין עזה לבאר שבע מיושב בצפיפות. באזור נמצאו בבתי כנסת וכנסיות מתקופה זו כמו בית הכנסת העתיק במעון ליד קיבוץ נירים, כנסייה ליד קיבוץ מגן, הכנסייה הביזנטית בשלאל - היום בגן לאומי אשכול, באר שמע, חורבת גררית בגרר ואתרים נוספים.
על פי הארכאולוג מיכאל אבי-יונה, פעלה באזור בין המאה ה-4 למאה ה-6 אסכולה של מניחי פסיפסים מעזה, שהמוטיב העיקרי שלהם היה תיאור בעלי חיים וחפצים בתוך מדליונים. הרצפה בכיסופים כוללת גם היא בעלי חיים, אבל העיצוב שונה. להערכת רודולף כהן, ייתכן ורצפת הפסיפס בכנסייה ליד כיסופים הוא שלב מאוחר יותר בהתפתחות אסכולת עזה.
סצנות מחזות צייד היו נפוצים בתקופה זו ברצפות פסיפס בכנסיות רבות. סצנות כאלה נמצאו בבית שאן, בבית גוברין ואתרים נוספים. אנשי הכמורה מהמאה החמישית התנגדו לסצנות אלה בטענה שהן מנהג אלילי ששרד.
ראו גם

כנסייה ביזנטית בנהריה
לקריאה נוספת

רודולף כהן, "כנסייה ורצפות פסיפס ביזאנטיות ליד כיסופים", קדמוניות, שנה יב חוברת 1 (45), תשל"ט, 1979, עמ' 24-19
מנחם מרקוס, "רקיבת אלווזה", מדריך ישראל החדש : אנציקלופדיה, מסלולי טיול כרך 14 : הנגב הצפוני, הוצאת כתר והוצאת ידיעות אחרונות, 2001, עמ' 211-210
הערות שוליים

↑  רצפת כיסופים, באתר הסקר הארכאולוגי של ישראל
↑  Bruria Bitton-Ashkelony,Arieh Kofsky Kissufim - the monastery of st. Elias, Christian Gaza in late antiquity, הוצאת בריל, 2004, עמ' 81-80
↑  אוצר כלי הפולחן וחפצי הערך של הכנסייה
↑  שומת מס שנתית בתקופה הביזנטית. נעשתה החל משנת 312 במחזורים של חמש עשרה שנה, ושימשה גם לצורך תיארוך. מתוך זאב רובין ירושלים בתקופה הביזאנטית, הוצאת האוניברסיטה הפתוחה, עמ' 84
↑  חורבת גררית באתר העיר נתיבות
↑  רודולף כהן, קדמוניות 45, עמ' 23
אדם בשם אורביקון מוביל גמל הנושא על גבו קנקני עזה
מגדל מצור

מגדל מצור
מגדל מצור הוא סוג של כלי מצור ששימש בתקופות עתיקות. מגדל זה היה עשוי מעץ ונגרר אל מול חומות העיר הנצורה. בדרך כלל המגדלים כללו גלגלים כדי שיהיה קל לניידם. גובהו של המגדל היה רב ואיפשר לתוקף להנחית לוחמים על חומות, לירות על העיר חצים ולצפות על המתרחש בה.
בזמן מצור על עיר הובאו מגדלי מצור כדי לפרוץ אליה. בראשי המגדלים היו גשרים נפתחים עליהם עברו החיילים אל חומות העיר. בתוך המגדל היו חרכי ירי מהם יכולים היו הקשתים המוגנים לירות על האנשים שעל החומות ואל תוך העיר.
לפעמים בתחתית המגדל היו איילי ניגוח בשביל למוטט את החומות. על ראשי המגדלים הוצבו לפעמים בליסטראות, טרבושות או קטפולטות כדי לשפר את הטווח שלהן.
החסרון העיקרי במגדלי המצור היה הקושי להעלותם על הרים או גבעות. בסיפור מצדה הרומאים נדרשו לבנות סוללה כדי שיוכלו להעלות את מגדל המצור על ההר, וכך הצליחו להחריב את החומות. אמנם באזורים הרריים וקשים למעבר לא היו המגדלים שימושיים כל כך, אך מצד שני הרבה ערים גדולות ומבצרים היו מוקפים בנהרות, ובמקומות כאלה המגדל עזר לפרוץ אל העיר.
עובדת היותו של המגדל עשוי עץ הובילה פעמים רבות לניסיונות לשרפו על ידי הנצורים, ולכן לעיתים צופו מגדלי המצור במקומות מסוימים בברזל או בבדים ספוגי מים כדי להגן עליו מהאש.
מגדלי המצור הידועים הראשונים היו בשימוש צבאות האימפריה האשורית החדשה במאה התשיעית לפני הספירה. מאות שנים אחר כך כבר התפשט השימוש במגדלי המצור ברחבי הים התיכון.
עם התפרקות האימפריה הרומית למדינות עצמאיות במערב ולאימפריה הביזנטית המתגוננת במזרח, הגיע השימוש במגדלי מצור לשיאו בתקופת ימי הביניים. מגדלי מצור היו בשימוש כאשר האוארס הטילו מצור באופן כושל על קונסטנטינופול ב-626 כפי שהצ'רוניכון פאסצ'אל מספר:
ובחלק מהשער של פוליאנדריון כמה עד שהשער של רחוב רומאנאס שהוא התכונן להציב שנים עשר מגדלי מצור אציליים, שהיו מקודם כמעט כמה עד שהעבודות יותר מאשר, והוא כיסו אותם עם מתחבאים.
לטאה (סכמת הסוואה)

| --- | --- |
הסכמה המקורית בשימוש צרפתי
הסכמה המקורית בשימוש צרפתי
 מידע כללי
 סוג:  סכמת הסוואה צבאית
 נגזרות:  פס נמר
 מדינה מייצרת:  צרפת צרפת
 היסטוריית שירות
 תקופת השירות:  1947 – שנות ה-80 (צרפת)
 מדינות משתמשות:  ראו בהמשך
 מלחמות:  מלחמת וייטנאם מלחמת ששת הימים מלחמת האזרחים בסוריה
סכמת לטאה (באנגלית: Lizard Pattern) המוכרת גם בכינוי סכמת נמר, היא סכמת הסוואה שפותחה עבור ציוד הלחימה והמדים של חיילי הצבא הצרפתי.
עיצוב סכמת לטאה קיבל השראה מהסכמה ששימשה את הכוחות המוצנחים הבריטים במלחמת העולם השנייה מעיל דניסון (סכמת "משיכת מכחול"). סכמת הלטאה שימשה את חיילי הצבא הצרפתי משנת 1947 ועד לשנות ה-80 של המאה ה-20, בנוסף היא שימשה לאורך השנים מספר יחידות וצבאות סביב העולם, בהם צה"ל בשנות ה-60, הכוחות המיוחדים של סוריה ומדינות נוספות בהן רוסיה וברזיל.
הסכמה מורכבת משני צבעים המודפסים בצורה של משיכת מכחול על גבי רקע בצבע שלישי, בשונה מסכימת דניסון הבריטית הצורות של כתמי הצבע נוטות לאופקיות במטרה "לשבור" את צורתו האנכית של החייל. מספר מדינות עיצבו גרסאות מקומיות של הסכמת המקורית עם שינויים קלים, הסכמה הסורית החליפה את הגוון החום בגוון אדמדם/כתום שהעניק לסכמה מראה של צבעים עזים יותר, הסכמה הפורטוגלית סובבה את כיוון ההדפס כך שהצורות נטו בכיוון אנכי, והסכמה הקובנית כללה גוונים בצבעים פחות עזים וכך ניתן לה מראה מעט אפור.
משתמשים עיקריים

בחריין בחריין - בשימוש הכוחות המיוחדים של בחריין.
ברזיל ברזיל
יוון יוון
סוריה סוריה - העתק מקומי של הסכמה נמצאה בשימוש כוחות הקומנדו במלחמת יום הכיפורים, וכיום ניתן למצוא אותה במספרים מצומצים ברחבי הצבא.
קפריסין קפריסין
רוסיה רוסיה - שימוש מצומצם בעיקר ביחידות מיוחדות.
משתמשים לשעבר:
אנגולה אנגולה - בעבר נעשה שימוש בגרסה הקובנית של הסכמה.
ברית המועצות ברית המועצות - בשימוש מספר יחידות ספצנאז.
ישראל ישראל - עודפי הצבא הצרפתי נקלטו בצה"ל בשנות השישים ושימשו מספר יחידות לוחמות (בהם הצנחנים) במהלך מלחמת ששת הימים.
קובה קובה - בעבר נעשה שימוש בגרסה מקומית של הסכמה.
פורטוגל פורטוגל - צבא פורטוגל עשה שימוש בעיצוב מקומי של הסכמה לחיילים המשרתים באפריקה.
ראו גם

מנומר (סכמת הסוואה)
פלקטרן
מעיל דניסון
צנחנים צרפתים לובשים מדי סכמת לטאה, 1978
לט 3

| --- | --- |
לט 3, 2007
לט 3, 2007
 מוקד פעילות:  קרואטיה קרואטיה
 תקופת הפעילות:  מ-1987
 סוגה:  רוק אלטרנטיבי, שוק רוק 
 חברים
 דאמיר מרטינוביץ' זוראן פרודאנוביץ' איוואן בויצ'יץ' דראז'ן בליאק מאטיי זץ
 
לט 3 (באנגלית: Let 3) היא להקת רוק מודרנית מרייקה שבקרואטיה, שהוקמה בשנת 1987. סולניה הם דאמיר מרטינוביץ' וזוראן פרודאנוביץ'. היא פופולרית מאוד ברחבי מדינתה ובשאר מדינות חבל הבלקן. שיריה מכילים מילות "סלנג", שמעוררים פרובוקציה ונתונים למחלוקת. הופעותיה מוכרות גם כן בשל השימוש באקטים מיניים על הבמה, כמו ביצוע שירים בעירום מלא. לאחר זכייתה ב-Dora נבחרה הלהקה לייצג את קרואטיה באירוויזיון 2023, שהתקיים בליברפול שבממלכה המאוחדת, עם השיר "Mama ŠČ!".
קריירה

הלהקה הוקמה ברייקה בשלהי שנות ה-80. עד מהרה עוררה עניין בכלי התקשורת באזור בזכות הופעותיה החדשניות, שהדגימו את אופיה המיוחד ואת ה"רוח" הצעירה שהביאה לסצנת הרוק הבלקני. הלהקה תמכה בזכויות נשים ובקהילה הגאה, וחרתה על דגלה את ערך הליברליזם כעליון.
ב-9 בדצמבר 2022 הוכרזה לט 3 כאחת מתוך שמונה-עשרה המתשתתפים בקדם הקרואטי לאירוויזיון 2023 עם השיר "Mama ŠČ!".‏ ב-11 בפברואר 2023 נערך הקדם, בו דורגה במקום הראשון עם 279 נקודות. ב-11 במאי 2023 ביצעה הלהקה את "Mama ŠČ!"" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קרואטיה הופיעה כמדינה ה-25, לפני הממלכה המאוחדת ואחרי סלובניה. בגמר האירווזיון הם הגיעו למקום ה-13 עם 123 נקודות.
בשנת 2024 ניסתה הלהקה לייצג את קרואטיה בפעם השנייה באירוויזיון 2024. היא השתתפה בקדם הארצי עם השיר "Babaroga", ודורגה בערב הגמר במקום השלישי, מאחורי וינקו ובייבי לזניה בהתאמה.
הערות שוליים

↑  Peddie, Ian; Rajko Muršič. Popular Music and Human Rights; Vol. II. Yugoslav and Post-Yugoslav Encounters with Popular Music and Human Rights. Ashgate Publishing. p. 102. ISBN 9780754668534. The Croatian band Let 3, for example, is well known for provoking outrage, including by sometimes performing nude on stage.
↑  Bousfield, Jonathan. "Rijeka Rock City". Stray Satellite.
↑  "Let3 – Proglas Slovencima: "Zabranite djelovanje Katoličke crkve!"". muzika.hr.
↑  "Mrle o splitskom Prideu: Neka se svi lijepo jebu u guzicu, možda poslije promijene mišljenje". Index.hr.
↑  Morić, Danijela. "'Žene, pederi i crnci jednako su važni u društvu'". Vecernji.hr.
↑  Granger, Anthony (9 בדצמבר 2022). "Croatia: Dora 2023 Participants Announced". eurovoix. נבדק ב-12 בפברואר 2023. {{cite web}}:  (עזרה)
↑  Santos, Pedro (11 בפברואר 2023). "Let 3 win Dora 2023 in Croatia with "Mama ŠČ!"". Eurovision World. נבדק ב-12 בפברואר 2023. {{cite web}}:  (עזרה)
↑  Eurovision 2023 Semi-final 1 Results
↑  Eurovision 2023: Running order in the Grand Final
| --- | --- |
בקרת זהויות :  BnF: cb13979196w (data)  GND: 6123977-X  ISNI: 0000 0001 0028 8348  MusicBrainz: 443dfd6c-3e62-4040-9af3-a69a86411cd2  VIAF: 149106865   WorldCat (עם VIAF): 149106865
לאלף את הסוסים

לאלף את הסוסים הוא אלבום הסולו השלישי של איה כורם. הוא יצא בחודש יוני 2011
הפקה

האלבום הופק על ידי גיל לואיס ותומר לנצינגר. הפקת האלבום נעשתה ללא תמיכת חברת תקליטים, לאחר מחלוקת משפטית בין כורם וחברת התקליטים "עננה". עם זאת, במסגרת הפשרה אליה הגיעו הצדדים בשנת 2015, עברו הזכויות על האלבום לחברת התקליטים.
סינגלים

הסינגל הראשון, "שש ועשרים" יצא בחודש מרץ 2011. השיר זכה להשמעות רבות ברדיו ולווה בקליפ. בחודש מאי 2011 יצא הסינגל השני, "רונה אומרת", שהוא למעשה שיר מחודש שנקרא בעבר "האישה עם השקית". השיר זכה להצלחה רבה ברדיו וצולם לו קליפ בסמארטפון. בחודש יוני 2011 יצא הסינגל השלישי, הקרוי "לאלף את הסוסים". השיר הצליח פחות מקודמיו וגם לשיר הזה צולם קליפ בעת הוצאתו.
בחודש יולי 2012 יצא הסינגל הרביעי והוא "שקר". השיר זכה לקליפ בו כורם מתלבשת כמו זמרות מהארץ וגם זמרות בינלאומיות. בחודש אוגוסט יצא הסינגל החמישי "צלצולי פעמונים". השיר הוא למעשה גרסת כיסוי ללהיט של הזמרת אהובה עוזרי. השיר זכה להצלחה נאה ברדיו. בחודש נובמבר יצא הסינגל השישי והאחרון "סיני, ניו יורק", שליווה את הסרט התיעודי "נובמבר 08". השיר לווה בקליפ ולא זכה להצלחה רבה ברדיו.
רשימת השירים

לאלף את הסוסים (מילים ולחן: איה כורם)
שקר (מילים ולחן: איה כורם)
שש ועשרים (מילים ולחן: איה כורם)
מסיבת רווקות (מילים ולחן: איה כורם)
רונה אומרת (מילים ולחן: איה כורם)
הנה שוב (מילים ולחן: יעל נחשון)
סיני, ניו יורק (מילים ולחן: איה כורם)
מתי תבואי (מילים ולחן: איה כורם)
צלצולי פעמונים (מילים: יאיר מדינה ואהובה עוזרי, לחן: אהובה עוזרי)
דבר אחרון (מילים ולחן: איה כורם)
הערות שוליים

1 2  בכורה: איה כורם מאלפת את הסוסים, באתר וואלה, 20 ביוני 2011
↑  לאלף את הסוסים, באתר ayakorem.co.il
↑  כורם נ' עננה בע"מ ואח' 15-10-2013 - פסקי דין, החלטות ופרוטוקולים, באתר www.ruling.co.il
| --- | --- |
בקרת זהויות :  MusicBrainz release group: 4e04dbc2-30bb-4715-9f23-5c039278256d
לורן כהן

| --- | --- |

כהן בכנס קומיק-קון, 2023
 לידה:  7 בינואר 1982 (בת 42) ארצות הברית צ'רי היל, ניו ג'רזי, ארצות הברית
 מדינה:  הממלכה המאוחדת הממלכה המאוחדת
 תקופת הפעילות:  מ-2005
 מקום לימודים:  אוניברסיטת וינצ'סטר 
 http://www.laurencohan.com/
 פרופיל ב-IMDb
 חתימה:   
 
כהן, 2013
לורן כהן (באנגלית: Lauren Cohan; נולדה ב-7 בינואר 1982) היא שחקנית אמריקאית-בריטית-יהודייה. מוכרת בזכות תפקידה כמגי רי בסדרת האימה "המתים המהלכים" של רשת AMC, ובזכות הופעתה בתור פרנקי טראוברידג' בסדרה "ויסקי קוואליר" של רשת ABC.
ביוגרפיה

כהן נולדה כלורן סטורהולם בניו ג'רזי שבארצות הברית, לאב אמריקאי ולאם בריטית. הוריה ממשפחות נוצריות ממוצא סקוטי, אירי ונורווגי. אמה התחתנה בשנית ושינתה את שם משפחתה לזה של בן זוגה היהודי – "כהן". כשהייתה בת 5, השלימו היא ואמה תהליך גיור. כהן התחנכה על פי דתו של אביה החורג, כלומר, כיהודייה. היא אף חגגה בת מצווה. כשהייתה בת 13 היגרה המשפחה לסארי, אנגליה. יש לכהן חמישה אחים ואחיות צעירים, ובהם גם אחות חורגת.
כהן בוגרת תואר ראשון בדרמה ובספרות אנגלית מאוניברסיטת וינצ'סטר (University of Winchester). היא מתגוררת לסירוגין בלונדון ובלוס אנג'לס.
קריירה

בשנת 2005 הופיעה לראשונה בסרט "קזנובה" בתור האחות ביאטריס. לאחר מכן קיבלה תפקיד בסרט הקומדיה "יחצ"ן המסיבות 2: עלייתו של טאג'" בתפקיד הסטודנטית האנגלייה שארלוט היגנסון, לצידו של כוכב סרט הספין-אוף, "קאל פן".
בשנים 2007–2008 שיחקה בעונה השלישית של סדרת הפנטזיה "על טבעי" בתפקיד הגנבת בלה טלבורט.
בשנים 2010–2012 שיחקה בעונה השנייה והשלישית של סדרת הפנטזיה "יומני הערפד" בתפקיד הערפדה רוז.
בשנת 2011 שיחקה בעונה השנייה של סדרת הזומבים "המתים המהלכים" של רשת AMC, בתפקיד מגי גרין. הופעותיה בעונה השנייה הרשימו את מפיקי התוכנית, שהחתימו אותה לקאסט הראשי של הסדרה גם לשאר העונות.
בשנת 2016 שיחקה בסרט האימה "הילד" בתפקיד גרטה אוונס.
בשנת 2019 שיחקה בתפקיד הראשי של סוכנת ה-CIA פרנקי טראוברידג' בסדרה האמריקאית "ויסקי קוואליר" ברשת ABC.
בשנת 2022 דיבבה בסרט האנימציה מבית DC קומיקס "קאטוומן: על הכוונת" את דמותה של ג'וליה פניוורת'.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | קזנובה | האחות ביאטריס |  |
| 2006 | יחצ"ן המסיבות 2: עלייתו של טאג' | שארלוט היגינסון |  |
| 2008 | Float | אמילי פולטון |  |
| 2010 | Young Alexander the Great | לטו |  |
| 2010 | מרוץ המוות 2 | ספטמבר ג'ונס |  |
| 2014 | השפעה | קייט |  |
| 2016 | הילד | גרטה אוונס |  |
| 2016 | באטמן נגד סופרמן: שחר הצדק | מרתה ויין (אנ') |  |
| 2017 | טופאק: כל העיניים עליי | ליילה סטיינברג (אנ') |  |
| 2018 | 22 מייל | אליס קר |  |
| 2022 | Catwoman: Hunted | ג'וליה פניוורת' | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | היפים והאמיצים | עובדת חברה | פרק: "Episode #1.4986" |
| 2007–2008 | על טבעי | בלה טאלבוט | 6 פרקים |
| 2008 | Valentine | ג'ואנה קליי | פרק: "Pilot" |
| 2009 | חף מפשע | ג'קי רולדר | פרק: "Initiative 38" |
| 2010 | משפחה מודרנית | פקידת קבלה | פרק: "Unplugged" |
| 2010 | פשע מן העבר | רייצ'ל מאלון | פרק: "One Fall" |
| 2010 | CSI: ניו יורק | מרדית' מויר | פרק: "Flag on the Play" |
| 2010–2012 | יומני הערפד | רוז | 6 פרקים |
| 2011 | צ'אק | ויויאן מק'ארתור וולקוף | 5 פרקים |
| 2011–2018 2020–2022 | המתים המהלכים | מגי רי | תפקיד חוזר (עונה 2) תפקיד ראשי (עונות 3–11) תפקיד אורח (עונה 10); 144 פרקים |
| 2012 | ילדי בית החולים | לולו פראט | פרק: "British Hospital" |
| 2013 | חוק וסדר: מדור מיוחד | אייברי ג'ורדן | פרק: "Legitimate Rape" |
| 2014 | ארצ'ר | ג'וליאנה קלדרון | דיבוב; 4 פרקים |
| 2014 | Tim & Eric's Bedtime Stories | סטפני | פרק: "The Bathroom Boys" |
| 2016 | מינדי | אשלי | 2 פרקים |
| 2017 | רובוט צ'יקן | מגי רי | דיבוב; פרק: "The Robot Chicken Walking Dead Special: Look Who's Walking" |
| 2019 | ויסקי קוואליר | פרנקי טראוברידג' | תפקיד ראשי; 13 פרקים |
| 2021 | בלתי מנוצח | הולי | דיבוב; פרק: "It's About Time" |
| 2023-הווה | המתים המהלכים: עיר המתים | מגי רי | תפקיד ראשי; 6 פרקים מועמדת פרס סאטורן לשחקנית הטובה ביותר בסדרת טלוויזיה (2024) |
| TBA | דמדומי האלים | אינגי | דיבוב; סדרת אנימציה עתידית של נטפליקס |
הערות שוליים

↑  UPI Almanac for Monday, Jan, 7, 2019, UPI (באנגלית)
↑  Things You Didn't Know About "The Walking Dead" Cast, The Odyssey Online, ‏2016-03-14 (באנגלית אמריקאית)
| --- | --- |
בקרת זהויות :  BNE: XX4975823  BnF: cb170700566 (data)  GND: 1117834107  ISNI: 0000 0000 8172 1221  LCCN: no2010004848  MusicBrainz: 4e1188b0-160d-484e-90a4-e7c790f9550c  NKC: xx0242434  NLK: KAC2020M3970  NTA: 401990540  SUDOC: 240627946  VIAF: 106863939   WorldCat (עם VIAF): 106863939
לטאה זריזה

| לטאה זריזה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: לטאיים
סוג:: Phoenicolacerta
מין:: לטאה זריזה
שם מדעי
 Phoenicolacerta laevis ‏גריי, 1838

לטאה זריזה (שם מדעי: Phoenicolacerta laevis), היא זוחל, מין של לטאה בסוג Phoenicolacerta (אנ').
הלטאה הזריזה ידועה במהירותה ויכולת התמרון שלה בעת ריצה, ומכאן קיבלה את שמהּ. יכולתה להשיר את זנבה (אוטוטומיה) מאפשרת לה להימלט לעיתים מאויביה. פעילה ביום ובלילה.
תפוצה עולמית: תפוצתה העולמית של הלטאה הזריזה מצומצמת - מדרום טורקיה עד ירדן, ישראל והאי קפריסין.
בישראל שוכנת הלטאה הזריזה ברוב חלקי החבל הים-תיכוני, והיא מן הלטאות השכיחות בארץ.
מקום חיות אופייני: סלעים, חורשים, חומות בתים ועצים שהיא מיטיבה לטפס עליהם. שכיחה במקומות יישוב. רוב הזמן מסתתרת בקליפות עצים, בסדקי סלעים ומתחת להם.
ניזונה מחרקים ומשאר חסרי חוליות קטנים, ולעיתים אף מלטאות קטנות.
רבייה

הזכר מחזר אחרי הנקבה מציג לראווה את צבעיו העזים ומבליט את גרונו הצבעוני. באביב הנקבה חופרת גומה בקרקע או מתחת לאבן ומטילה בה 2-5ביצים. כעבור 3 חודשים בוקעים הצעירים.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 95-96
הערות שוליים

↑  לטאה זריזה באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
לטאה זריזה - פרט עם זנב משוחזר
כריסטיאן ציגה

כריסטיאן צִיגֵה (גרמנית: Christian Ziege; נולד ב-1 בפברואר 1972 בברלין) הוא כדורגלן עבר ומאמן גרמני, אשר שיחק כמגן שמאלי וכקשר שמאלי. ציגה היה בסגל הנבחרת הגרמנית שזכתה ביורו 1996, וערך 72 הופעות בינלאומיות.
קריירת מועדונים > באיירן מינכן

ציגה החל לשחק בבוגרים של באיירן מינכן בעונת 1990/91. בעונתו הראשונה בקבוצה, ערך ציגה 13 הופעות, ובעונתו השנייה, 1991/92, הפך לשחקן הרכב ושיחק כקשר, כשהוא משתף פעולה בקישור עם שטפן אפנברג, אולף תון, מנפרד שוואבל, מנפרד בנדר ומיכאל שטרנקופף. בעונה זו הבקיע ציגה שני שערים, אך הקבוצה סיימה במקום העשירי המאכזב. בעונת 1992/93 הבקיע ציגה תשעה שערי ליגה, ובאיירן מינכן סיימה במקום השני בבונדסליגה, מרחק נקודה מהאלופה ורדר ברמן. בעונת 1993/94 הודחו ציגה ובאיירן מינכן מגביע אופ"א כבר בסיבוב השני על ידי נוריץ' סיטי, לאחר שעברו בסיבוב הראשון את טוונטה אנסחדה ההולנדית בתוצאה המצטברת 3–7, עם שלוש הבקעות של ציגה. למרות האכזבה בגביע אופ"א, זכה ציגה עם באיירן מינכן באליפות הראשונה שלו בתום עונה זו, מרחק נקודה אחת מהסגנית קייזרסלאוטרן, כשהוא מבקיע שלושה שערי ליגה. בעונת 1994/95 הבקיע ציגה 12 שערי ליגה, כאשר שיתוף הפעולה שלו בקישור היה עם מהמט שול, כריסטיאן נרלינגר, דיטמר האמאן, אלן סוטר ודיטמר פריי. עונה זו הסתיימה באכזבה עבור באיירן מינכן, שסיימה במקום השישי בליגה. בליגת האלופות הגיעו באיירן מינכן וציגה לחצי הגמר בעונה זו, שם הובסו על ידי אייאקס אמסטרדם בתוצאה 2–5 במשחק הגומלין, לאחר 0-0 במשחק הראשון. בעונת 1995/96 הבקיע ציגה שלושה שערים בבונדסליגה, בה סיימה באיירן במקום השני, מרחק שש נקודות מהאלופה בורוסיה דורטמונד. באותה עונה זכה ציגה עם באיירן מינכן בגביע אופ"א, לאחר ניצחון במפגש כפול בגמר על בורדו בתוצאה המצטברת 1–5. בדרך אל הגמר, הבקיע ציגה שער בניצחון החוץ 1–5 על נוטינגהאם פורסט. עונת 1996/97 הייתה האחרונה של ציגה בבאיירן מינכן. בעונה זו, כשלה באיירן מינכן בגביע אופ"א כאשר הודחה כבר בסיבוב הראשון על ידי ולנסיה לאחר הפסד 0–3 במסטאייה וניצחון 0–1 באולימפיהשטדיון, בו הבקיע ציגה את שער הניצחון שלא הספיק לבאיירן מינכן. בבונדסליגה הבקיע ציגה בעונה זו שבעה שערי ליגה, והיה חלק משמעותי בזכייה של באיירן מינכן באליפות הבונדסליגה, בפעם השנייה בקריירה שלו. בתום העונה, עזב ציגה את באיירן מינכן לאחר שבע עונות, בהן הבקיע 38 שערי ליגה, וחתם במילאן.
קריירת מועדונים > מילאן ומידלסברו

בקיץ 1997 עבר ציגה למועדון הסרייה א' האיטלקית מילאן שם שיחק שתי עונות, ושיתף פעולה עם בן ארצו אוליבר בירהוף ובהמשך גם עם ינס להמן. בעונת 1997/98 עבר ציגה עם מילאן עונה מאכזבת, בה הקבוצה סיימה במקום העשירי בליגה. בעונת 1998/99 זכו מילאן וציגה באליפות הסרייה א', מרחק נקודה אחת מהסגנית לאציו. בכל אחת משתי העונות הבקיע ציגה שני שערים, אך לא הצליח להשתלב כראוי בקבוצה. בקיץ 1999 עזב ציגה את מילאן וחתם במידלסברו מהפרמייר ליג. ציגה שיחק במידלסברו בעונת 1999/00, בה הבקיע שישה שערים, וקבוצתו סיימה במקום ה-12 בפרמייר ליג. בתום עונה אחת במידלסברו, עזב ציגה את הקבוצה וחתם בליברפול, שרכשה אותו תמורת 5.5 מיליון פאונד.